
ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΑΘΗΝΑ ΤΡΥΥΩΤ ΤΡΤΔΡΤΟ ΑΡΙΘΜΟΣ ΦΥΛΛΟΥ 

23 ΟΚΤΩΒΡΙΟΥ 1992 ιΙΕΤΛΛ^. I Ε I «Π ^ 1096 


ΠΕ ΡΙΕΧΟΜΕ ΝΑ 

ΑΝΑΔΑΣΩΣΕΙΣ 

ΑΠΟΦΑΣΕΙΣ 

Κήρυξη αναδασωτέας έκτασης εκατόν εβδομήντα (170) στρεμμά¬ 
των, στη θέση «Κρυσούλες - Ορεινό» κοινότητος Γραμμενίτσας 
Ν. Άρτας . 1 

ΑΠΑΛΛΟΤΡΙΩΣΕΙΣ 

ΑΝΑΚΟΙΝΩΣΕΙΣ 

Ειδοποίηση κατάθεσης της αποζημείωσης ακινήτων που απαλλο- 
τριώνονται για την διάνοιξη της Δυτικής Εισόδου πόλεως Θεσσα¬ 
λονίκης . 2 

Ειδοποίηση για παρακατάθεση προσωρινής αποζημίωσης ιδιοκτη¬ 
τών έκτασης που βρίσκεται στην περιοχή του Δήμου Κορυδαλλού 
και που απαλλοτριώθηκε υπέρ και με δαπάνη του Ο.Σ.Κ., με 
σκοπό την ανέγερση διδακτηρίου του 10ου Δημ. Σχολείου Κορυ¬ 
δαλλού . 3 

ΠΟΛΕΟΔΟΜΙΑ 

ΑΠΟΦΑΣΕΙΣ 

Συμπλήρωση της ΔΠ/ΠΜ/21921/902/91/23.1.92 απόφασης 
• του Νομάρχη Θεσσαλονίκης με την οποία επιβλήθηκαν προκή¬ 
πια και τροποποιήθηκαν - κωδικοποιήθηκαν οι όροι δόμησης της 


Άνω Περαίας Ν. Θεσσαλονίκης .. 4 

Τροποποίηση και επέκταση των ορίων του οικισμού Παναγίας Θά¬ 
σου Πολεοδόμηση του οικισμού και ανάθεση της Πολεοδομικής 

μελέτης του Οικισμού .:.. .. 5 

Τροποποίηση σχεδίου πόλεως Χανιών .. *. 6 


ΑΝΑΚΟΙΝΩΣΕΙΣ 

Γνωστοποίηση παρακαταθέσεως αποζημιώσεως λόγω αναγκαστι¬ 
κής απαλλοτριώσεως τμήματος ακινήτου μεταξύ των υπ’ αριθμ. 
294,293,274 και 273 Οικοδομικών Τετραγώνων της Πόλεως 


Δράμας .... 7 

Παρακατάθεσης αποζημίωσης από απαλλοτρίωση στη Θεσσαλο¬ 
νίκη ... 8 

Ειδοποίηση της παρακατάθεσης αποζημίωσης λόγω προσκυρώ- 
σεως στη Θεσσαλονίκη .·.. 9 


ΑΝΑΔΑΣΩΣΕΙΣ 

ΑΠΟΦΑΣΕΙΣ 

Αριθ, 4478 (1) 

Κήρυξη αναδασωτέας έκτασης εκατόν εβδομήντα (170) στρεμμάτων, 

στη θέση «Κρυσούλες - Ορεινό» κοινότητος Γραμμενίτσας Ν. Άρτας. 

Ο ΝΟΜΑΡΧΗΣ ΑΡΤΑΣ 

Έχοντας υπόψη: 

1. Τις διατάξεις του Ν. 3200/55 περί διοικητικής αποκέντρωσης, 
όπως τροποποιήθηκε και συμπληρώθηκε μεταγενέστερα με το Ν.Δ. 
532/70 για διοικητική αποκέντρωση. 

2. Τις διατάξεις του Ν. 3200/55 και τις διατάξεις του άρθρου 117 
παρ. 3 του Συν/τος. 

3. Τις διατάξεις του Ν. 998/79 «περί προστασίας των δασών κλπ.» 
και ειδικώτερα: α) του άρθρου 41 παρ. 1 β) του άρθρου 38 παρ. 1 γ) 
άρθρ. 34 παρ. 4. 

4. Τις δ/γές του Υπουργείου Γεωργίας: 

α) 160417/1180/8/7/80 β) 182447/3049/24.9.80 γ) 
164836/5136/10.8.81. 

5. Την πρόταση της Δ/νσης Δασών Άρτιας για κήρυξη αναδασωτέας 
της έκτασης που κάηκε με σκοπό την προστασία και την φυσική αποκα¬ 
τάσταση της βλάστησης, αποφασίζουμε: 

Κηρύσσουμε αναδασωτέα, με σκοπό την αποκατάσταση της δασικής 
βλάστησης που κάηκε έκταση, εμβαδού εκατόν (7) εβδομήντα (170)), 
στρεμμάτων που βρίσκεται στη θέση «Κρυσούλες - ορεινό» κοινότητος 
Γραμμενίτσας. 

Προσδιορίζεται από τα στοιχεία ΑΒΓΔΕΖΗΘΑ και έχει όρια: 

Ανατολικά: Με Χορτολιβαδική έκταση. 

Δυτικά: Με Χορτολιβαδική έκταση. 

Βόρεια: Με Χορτολιβαδική έκταση. 

Νότια: Με ελαιόκτημα αφων Γεωργίου και Ευαγγέλου Ανδρέου Χορ- 
τολιβαδική έκταση. 

'Οπως φαίνεται στο συνημμένο διάγραμμα που αποτελεί (αναπόσπα¬ 
στο μέρος της απόφασης αυτής. 

Η απόφαση αυτή να δημοσιευθεί στην Εφημερίδα της Κυβερνήσεως. 

Άρτα, 28 Αυγούστου 1992 
Ο Νομάρχης 

ΠΑΝΑΓΙΩΤΗΣ ΠΑΠΑΔΟΠΟΥΛΟΣ 

ΑΠΑΛΛΟΤΡΙΩΣΕΙΣ 

ΑΝΑΚΟΙΝΩΣΕΙΣ 

Αριθ. ΑΠ/ΤΑ 46589/3238 (2) 

Ειδοποίηση κατάθεσης της αποζημείωσης ακινήτων που απαλλοτριώ- 
νονται για την διάνοιξη της Δυτικής Εισόδου πόλεως Θεσσαλονί¬ 
κης. 

Ο ΝΟΜΑΡΧΗΣ ΘΕΣΣΑΛΟΝΙΚΗΣ 
Έχοντας υπόψη: 

1. Τις δ/ξεις του από 17.7.23 Ν.Δ/τος «περί σχεδίων πόλεων κλπ. 
συνοικισμών του Κράτους». 

2. Το αρ. 24 του ΑΝ 1731/1939 «περί αναγκαστικών απαλ/σεων» 
όπως αντικαταστάθηκε κατά την παρ. 1 αυτού με το αρθ. 8 του Ν.Δ/ 
τος 3979/1959 «περί τροπ/σεως ενίων διατάξεων του ΑΝ 1731/ 
1939 «περί αναγκαστικών απαλλοτριώσεων». 

3. Την απόφαση εξουσιοδότησής μας αρ. ΕΣ 23157/6.7.82 Νομάρ¬ 
χου θεσ/νίκης γι’ άσκηση από μας μέρους των αρμοδιοτήτων του. 


Φέρουμε σε γνώση αυτών που έχουν ή αξιούν δικαίωμα κυριότητας 
στα ακίνητα που απαλλοτριώνονται για την διάνοιξη της Δυτικής Εισό¬ 
δου της πόλεως Θεσσαλονίκης βάσει της πράξεως τακτοποίησης και 
αναλογισμού αριθμ. 5779/88 όπως αυτ. ισχύει μετά την έγκρισή της, 
ότι η αποζημίωση που καθορίστηκε με την απόφαση του Μονομελούς 
Πρωτοδικείου Θεσσαλονίκης αριθμ. 230/1991 κατατέθηκε στο Τα- 
' μείο Παρακαταθηκών και Δανείων υπέρ αυτών που θα αναγνωρισθούν 
δικαιούχοι σύμφωνα με το νόμο. 

Για την κατάθεση αυτή έχει εκδοθεί το γραμμάτιο συστάσεως παρα¬ 
καταθήκης αριθμ. 509143/23.7.92 ποσού δραχμών 16.187.125 
του Ταμείου Παρακαταθηκών και Δανείων (Υποκατάστημα Θεσσαλονί- 
κης). 

Η παρούσα να δημοσιευθεί στην Εφημερίδα της Κυβερνήσεως. 

Θεσσαλονίκη, 1 Σεπτεμβρίου 1992 

Με εντολή Νομάρχη 
Η Διευθύντρια κ.α.α. 

ΑΙΚ. ΘΕΜΕΛΗ 


£/\ΜΙ\)1ΥΗ ΜΆΐΐΑ 

κ1θΜΡ\Ρ*ι4 ΑΡΤΑ £· . 

Αριθ. Γ1/Φ.500/16338 (3) 

Ειδοποίηση για παρακατάθεση προσωρινής αποζημίωσης ιδιοκτητών 
έκτασης που βρίσκεται στην περιοχή του Δήμου Κορυδαλλού και που 
απαλλοτριώθηκε υπέρ και με δαπάνη του Ο.Σ.Κ., με σκοπό την ανέ¬ 
γερση διδακτηρίου τού 10ου Δημ. Σχολείου Κορυδαλλού. 

ΟΡΓΑΝΙΣΜΟΣ ΣΧΟΛΙΚΩΝ ΚΤΙΡΙΩΝ 

Το Ν.Π.Δ.Δ. με την επωνυμία «ΟΡΓΑΝΙΣΜΟΣ ΣΧΟΛΙΚΩΝ ΚΤΙ¬ 
ΡΙΩΝ», που εδρεύει στην Αθήνα και επί της οδού Φαβιέρου 30, ειδο¬ 
ποιεί ότι σύμφωνα με την 1066166/5696/0010/13.9.90 (ΦΕΚ 
590/Δ/22.10.90) κοινή απόφαση των Υπουργών Παιδείας - θρη¬ 
σκευμάτων και Οικονομικών, για την κήρυξη αναγκαστικής απαλλοτρί¬ 
ωσης, υπέρ και με δαπάνη του Ο.Σ.Κ. έκτασης εμβαδού 2.250 μ2 (και 
σύμφωνα με το οριστικό διάγραμμα του κτηματογράφου 1525,55 
Μ2), που βρίσκεται στην περιοχή του Δήμου Κορυδαλλού και μεταξύ 
των οδών Καραβά - Καρ. Δημητρίου Ο.Τ. 11 και προορίζεται για την 
ανέγερση διδακτηρίου του 10ου Δημ. Σχολείου Κορυδαλλού κατέθεσε 
στο Ταμείο Παρακαταθηκών και Δανείων υπέρ των δικαιούχων ιδιο¬ 
κτητών την προσωρινή αποζημίωση που καθορίσθηκε σύμφωνα με την 
56/16.12.91 και εκδόθηκε το 1631/25.9.92 γραμμάτιο σύστασης 
παρακαταθήκης για ποσό 73.989.175 δρχ. 

Η παρούσα να δημοσιευθεί στην Εφημερίδα της Κυβερνήσεως. 

Αθήνα, 8 Οκτωβρίου 1992 

Ο Πρόεδρος Δ.Σ. 

Κ. ΚΑΡΑΜΗΤΣΑΝΗΣ 

——4- 

ΠΟΛΕΟΔΟΜΙΑ 

ΑΠΟΦΑΣΕΙΣ 

Αριθ. ΑΠ/ΠΜ/ΟΙΚ/51181/1528 (4) 

Συμπλήρωση της ΔΠ/ΠΜ/21921/902/91/23.1.92 απόφασης του 
Νομάρχη Θεσσαλονίκης με την οποία επιβλήθηκαν προκήπια και 
τροποποιήθηκαν - κωδικοποιήθηκαν οι όροι δόμησης της Άνω Πε- 
ραίας Ν. Θεσσαλονίκης. 

Ο ΝΟΜΑΡΧΗΣ ΘΕΣΣΑΛΟΝΙΚΗΣ 
Έχοντας υπόψη: 

1. Τις διατάξεις του από 17.7.23 Ν.Δ/τος «περί σχεδίων πόλεως και 
κωμών του κράτους κ.λπ.» (ΦΕΚ 228/Α) όπως τροποποιήθηκαν και 
συμπληρώθηκαν μεταγενέστερα και ιδίως εκείνες του κεφαλαίου Β. 

2. Τις διατάξεις του Α.Ν. 314/68 όπως τροποποιήθηκαν και συ¬ 
μπληρώθηκαν μεταγενέστερα με το ΝΔ 1018/71, του Ν. 1337/83 
και του Ν. 1512/85. 

3. Τις διατάξεις των: α) Π.Δ. 183/85 «έγκρίση τροποποιήσεων σχε¬ 
δίων πόλεων και καθορισμός όρων και περιορισμών δομήσεως από τους 
Νομάρχες» (ΦΕΚ 70/Α), και β) Π.Δ. της 2.4/14.5.85 «μεταβίβαση 
αρμοδιοτήτων στους Νομάρχες για την έγκριση και τροποποίηση ρυμο¬ 
τομικών σχεδίων καθώς και όρων και περιορισμών δόμησης αγροτικών 
οικισμών (ΦΕΚ 225/Δ). 

4. Τις διατάξεις του άρθρου 12 παρ. 1 του Ν. 651/77 «περί καταρ- 
γήσεως του Ν.Δ/τος 349/74, τροποποιήσεως των περί αυθαιρέτων οι¬ 
κοδομικών κατασκευών διατάξεων και ρυθμίσεως συναφών θεμάτων» 
(ΦΕΚ 207/Α). 

5. Την γνώμη του Συμβουλίου Χωροταξίας οικισμού και περιβάλλο¬ 
ντος Ν. Θεσσαλονίκης όπως διατυπώθηκε στην πράξη του με αριθμό 
595/92 μετά την σχετική από 3.9.92 εισήγηση του Τμήματος Πολεο- 
δομικών Μελετών της Δ/νσης Πολεοδομίας Θεσσαλονίκης, αποφασί¬ 
ζουμε: 

Άρθρο 1 

1. Στο σκεπτικό της ΔΠ/ΠΜ/21929/902/90/23.1.92 (ΦΕΚ 
259/Δ/23.3.92). Απόφαση Νομάρχη Θεσσαλονίκης επιβολή προκη- 
πίων στα Οικοδομικά Τετράγωνα της περιοχής Άνω Περαίας Κοινότη¬ 
τας Περαίας (Ν. Θεσσαλονίκης) και κωδικοποίηση - τροποποίηση όρων 
και περιορισμών δόμησης της ίδιας περιοχής» προστίθεται εδάφιο ως 
εξής: «10. Τιςδιατάξεις του άρθρου 12 παραγράφου 1 του Ν. 651/77 
«περί καταργήσεως του Ν.Δ/τος 349/74, τροποποιήσεως των περί αυ¬ 
θαιρέτων οικοδομικών κατασκευών διατάξεων και ρυθμίσεως συναφών 


θεμάτων» (ΦΕΚ 207/Α)». 

2. Στο άρθρο 1 του διατακτικού της ίδιας πιό πάνω Απόφασης Νο¬ 
μάρχη ΔΠ/ΠΜ/21929/902/90/23.1.92 προστίθεται παράγραφος 
«3» ως εξής: «εξακολουθούν να εφαρμόζονται οι μέχρι την δημοσίευση 
της παρούσας ισχύοντες όροι και περιορισμοί δόμησης εφόσον συντρέ¬ 
χουν οι προϋποθέσεις που αναφέρονται στην παράγραφο 1 του άρθρου 
12 του Ν. 651/77 (ΦΕΚ 207/Α)». 

Άρθρο 2 

1. Η παρούσα απόφαση να δημοσιευθεί στην Εφημερίδα της Κυβερ¬ 
νήσεως. 

2. Η ισχύς της να αρχίσει από την δημοσίευσή της στην Εφημερίδα 
της Κυβερνήσεως. 

Θεσσαλονίκη, 25 Σεπτεμβρίου 1992 

Ο Νομάρχης 
ΕΥΓΕΝΙΟΣ ΧΑΪΤΙΔΗΣ 

-♦- 

Αριθ. 11243 (5) 

Τροποποίηση και επέκταση των ορίων του οικισμού Παναγίας Θάσου 

Πολεοδόμηση του οικισμού και ανάθεση της Πολεοδομικής μελέτης 

του Οικισμού. 

Ο ΝΟΜΑΡΧΗΣ ΚΑΒΑΛΑΣ 
Έχοντας υπόψη: 

1. Το από 24.4.85 Π.Δ. (ΦΕΚ 181 Δ/3.5.85) «Περί τρόπου καθο¬ 
ρισμού ορίων οικισμών της χώρας μέχρι 2.000 κατοίκους, κατηγορίας 
αυτών και καθορισμού όρων και περιορισμών δόμησής τους». 

2. Το από 14.2.87 Π.Δ. (ΦΕΚ 133Δ/23.2.87) με το οποίο τροπο¬ 
ποιείται το προηγούμενο Π.Δ. 

3. Το από 19.10.78 Π.Δ. (ΦΕΚ 594Δ/13.11.78) «Περί χαρακτη¬ 
ρισμού παροδοσιακών οικισμών της χώρας και καθορισμού των όρων 
και περιορισμών δόμησής τους. 

4. Την 905/22.7.87 Απόφαση Νομάρχη για κατηγοριοποίηση και 
καθορισμό των ορίων του Οικισμού Παναγίας. 

5. Τις 110/9.10.1991, 113/10.10.91 και 131/27.11.91 απο¬ 
φάσεις του Κοινοτικού Συμβουλίου Παναγίας. 

6. Την 26/422/11.12.91 γνωμοδότηση του Σ.ΧΟΠ Νομού Καβά¬ 
λας, αποφασίζουμε: 

1. Εγκρίνεται η επέκταση των ορίων του οικισμού Παναγίας όπως 
φαίνεται στο συνημμένο στην απόφαση διάγραμμα που υπογράφεται 
από τον Προϊστάμενο του ΤΠ ΚΑΙ ΠΕ. 

2. Εγκρίνεται η πρόταση για σύνταξη πολεοδομικής Μελέτης στο 
τμήμα του οικισμού που περιλαμβάνεται στο νέο όριο. 

3. Εγκρίνεται η ανάθεση της εκπόνησης της Πολεοδομικής μελέτης 
στους μελετητές της Πολεοδομικής μελέτης Χρυσής Αμμουδιάς, με 
επέκταση του αντικείμενου της σύμβασης εφ’ όσον πρόκειται για την 
ίδια Κοινότητά. 

4. Αναστέλλεται η έκδοση οικοδομικών αδειών στο τμήμα που βρί¬ 
σκεται μέσα στο νέο όριο μέχρι να παραδοθεί ή προμελέτη της Πολεοδο¬ 
μικής μελέτης. 

5. Επιτρέπεται η έκδοση οικοδομικών αδειών στο τμήμα που βρίσκε¬ 
ται εντός του ορίου που καθορίστηκε με την 905/22.11.1987 Από¬ 
φαση Νομάρχη και σύμφωνα με τους όρους και περιορισμούς δόμησης 
που καθορίστηκαν. 

6. Επιτρέπεται η έκδοση οικοδομικών αδειών στο τμήμα που βρίσκε¬ 
ται εκτός των ορίων της 905/22.11.1987 Απόφαση Νομάρχη αλλά 
εντός των ορίων της οριστικής μελέτης της Ειδικής Πολεοδομικής μελέ¬ 
της Οικισμού Παναγίας με τους όρους και περιορισμούς δόμησης που 
καθορίστηκαν με την 905/22.11.87 απόφαση Νομάρχη. 

Η ισχύς της απόφασης αρχίζει άπό την ημέρα δημοσίευσής της στην 
Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της Κυβερνήσεως. 

* Καβάλα, 25 Σεπτεμβρίου 1992 

Ο Νομάρχης 
Αθ. ΠΑΡΤΑΛΗΣ 

Αριθ. 380/92 (6) 

Τροποποίηση σχεδίου πόλεως Χανιών. 

ΤΟ ΔΗΜΟΤΙΚΟ ΣΥΜΒΟΥΛΙΟ ΧΑΝΙΩΝ 

Αφού έλαβε υπόψη: 

1. Το από 29.12.86 Π.Δ. περί εγχρίσεως τροποποιήσεως εγκεκρι¬ 
μένου σχεδίου πόλεως με απόφαση του Δ.Σ. του Δήμου Χανιών. 

2. Τις σχετικές διατάξεις του Ν.Δ. της 17.7.1923 περί Σχεδίων Πό¬ 
λεων, κωμών κλπ. 

3. Τη σύμφωνη γνώμη του Δημοτικού Συμβουλίου την εκφρασθείσαν . 
με την υπ’ αριθμ. 578/90 απόφασή του. 

4. Την υπ’ αριθμ. 189/104/8.4.92 γνωμοδότηση του Συμβουλίου 
Χ.Ο.Π. Ν. Χανιών. 

Τις εισηγήσεις και προτάσεις καθώς και την διεξαχθείσα συζήτηση 
επί του θέματος, αποφασίζει: 

1. Εγκρίνει την τροποποίηση του εγκεκριμένου σχεδίου πόλεως Χα- 


νίων όπως αυτή περιγράφεται στο από Ιούλιο 1990 τοπογραφικό διά¬ 
γραμμα υπό κλίμακα 1:500 του μηχανικού Ιωάν. Παπαδάκη και θεω¬ 
ρήθηκε από το Δήμαρχο Χανιών και τον Προϊστάμενο του Γραφείου 
Πολ/κών Εφαρμογών του Δήμου Χανιών. 

2. Η τροποποίηση αφορά την κατάργηση τμήματος πεζοδρόμων με- 
• ταξύ των Ο.Τ. Γ 883 και Ο.Τ. Γ 884 και τη δημιουργία νέων πεζοδρό¬ 
μων στα ως άνω Ο.Τ. 

3. Η ανάρτηση του ανωτέρω διαγράμματος θα γίνει μετά τήν δημο¬ 
σίευση της παρούσης στην Εφημερίδα της Κυβερνήσεως στον πίνακα 
των ανακοινώσεων του Δήμου Χανιών που βρίσκεται στο κεντρικό χώλ 
του Δημαρχείου. 

Η απόφαση αυτή να δημοσιευθεί στην Εφημερίδα της Κυβερνήσεως. 

Χανιά, 17 Σεπτεμβρίου 1992 

Ο Πρόεδρος του Δ.Σ. 

ΠΑΥΛΟΣ ΡΟΖΑΚΗΣ 

ΑΝΑΚΟΙΝΩΣΕΙΣ 


(7) 

Γνωστοποίηση παραχαταθέσεως αποζημιώσεως λόγω αναγκαστικής 

απαλλοτριώσεως τμήματος ακινήτου μεταξύ των υπ’ αριθμ. 

294,293,274 και 273 Οικοδομικών Τετραγώνων της Πόλεως 

Δράμας. 

Γνωστοποιείται σε κάθε ενδιαφερόμενο: 

Με το υπ’ αριθμ. 030513/6.8.1992 γραμμάτιο συστάαεως παρα¬ 
καταθήκης του Ταμείου Παρακαταθηκών και Δανείων (Γραφείο Δρά¬ 
μας) κατατέθηκε σ’ αυτό το ποσό των εκατόν εβδομήντα μία χιλιάδων 
εξακοσίων (171.600) δραχμών υπέρ του εικαζομένου ιδιοκτήτου της 
«ιδιοκτησίας I - Υπουργείο Κοινωνικών Υπηρεσιών» για αποζημίωση 
τμήματος ακινήτου, εκτάσεως επτά και δέκα πέντε (7,15) τετραγωνι¬ 
κών μέτρων, κειμένου μεταξύ των Ο.Τ. 294,293,274 και 273 της πό- 
λειος Δράμας και για το υπό στοιχεία 20,21,19,20 τμήμα της ως άνω 
ιδιοκτησίας που προσκυρώνεται στην ιδιοκτησία των καταθετών (ιδιο¬ 
κτησία 4 - Ηλία Γαβριηλίδη). 

Οι παραπάνω ιδιοκτησίες ρυμοτομήθηκαν σε εκτέλεση της υπ’ αριθμ. 



27/1976 Πράξης Προσκυρώσεως, Αναλογισμού και Τακτοποιήσεως 
της ΔΤΎΠ Δράμας (Νομαρχίας Δράμας) η δε προσωρινή τιμή μονάδος 
ορίστηκε με την υπ’ αριθμ. 175/1992 απόφαση του Μονομελούς Πρω¬ 
τοδικείου Δράμας. 

Παρακαταθέτες του ως άνω ποσού εκ δραχμών 171.600 είναι: 

1. Ευστρατία συζ. Συμεών ή Σαμουήλ Ζαμπίδη, το γένος Ηλία και 
Ελένης Γαβριηλίδου, κάτοικος Δράμας Μ. Αλεξάνδρου 157. 

2. Δήμητρα συζ. Ιωάννου Χατζηϊωάννου, το γένος Ηλία και Ελένης 
Γαβριηλίδου, κάτοικος Δράμας Σωκράτους 36. 

Το παραπάνω γραμμάτιο υπ’ αριθμ. 030513/6.3.1992 κατατέ¬ 
θηκε στο συμβολαιογράφο Δράμας Δημήτριο Παναγιωτέλη και συντά¬ 
χθηκε η σχετική υπ’ αριθμ.. 32365/18.9.1992 Πράξη Καταθέ- 
σεως. 

Η παρούσα να δημοσιευθεί'στην Εφημερίδα της Κυβερνήσεως. 
Δράμα, 29 Σεπτεμβρίου 1992 

Ο πληρεξούσιος Δικηγόρος - > 

ΓΕΩΡΓΙΟΣ θ. ΤΟΠΑΛΙΔΗΣ 



I 

Παρακατάθεσης αποζημίωσης από απαλλοτρίωση στη Θεσσαλονίκη. 

Κατατέθηκε από τον Ευστάθιο Μπαχαράκη του Ιωάννη, κάτοικο Γά- 
ζωρου Σερρών στον Κατ. Λογαριασμό 32.08.0003 (ατομ. λογ/σμός 
717 του Ταμείου Παρακαταθηκών και Δανείων Υποκαταστήματος 
θεσ/νίκης) ποσό δρχ. 2.216.350 και εκδόθηκε το Νο 11/1.10.92 
Γραμμάτιο Συστάσεως Παρακαταθήκης, για αποζημίωση έκτασης, 
που προσκυρώθηκε στην γειτονική ιδιοκτησία του με την 4594/82 
πράξη της Δ/νσης Πολεοδομίας θεσ/νίκης και γιά την οποία καθορί¬ 
στηκε τιμή μονάδας αποζημιώσεως με τις 141/92 και 66/91 αποφά¬ 
σεις του Μον. Πρωτ. θεσ/νίκης. 

Προσκυροΰμενα τμήματα με τα στοιχεία της πράξεως: 

Α) 4,80 μ2, με στοιχεία: 7'-88-90-90'-7', 

Β) 68,40 μ2, με στοιχεία: 1-2-3-4-5-6-90-1 και 
Γ) 22,80 μ2, με στοιχεία: 2-3-4-5-2 και 
Δ) Αποθήκη με σκεπή 3,75 μ2 και περίφραξη 18 μ2. 

Η παρούσα να δημοσιευθεί στην Εφημερίδα της Κυβερνήσεως. 

Θεσσαλονίκη, 5 Οκτωβρίου 1992 
Ο Πληρεξούσιος Δικηγόρος 
ΔΗΜΗΤΡΙΟΣ ΣΥΡΟΣ 

Ειδοποίηση της παρακατάθεσης αποζημίωσης λόγω προσκυρώσεως 
στη Θεσσαλονίκη. 

Ο Γεώργιος Γκέκας του Στεφάνου κάτοικος θεα/νίκης (Αλ. Παπα¬ 
ναστασίου 201), γνωστοποιεί ότι κατέθεσε στο Ταμείο Παρακαταθη¬ 
κών και Δανείων - Υποκατάστημα θεσ/νίκης - την, κατόπιν της υπ’ 
αριθμόν 210/1992 αποφάσεως του Μονομελούς Πρωτοδικείου θεσ/ 
νίκης, καθορισθείσα τιμή μονάδος αποζημιώσεως, εκτάσεως 21,20 μ2 
(τμήμα 44-45-46-29ερ-44) που προσκυρώθηκε με την υπ’ αριθμ. 
4944/83 πράξη αναλογισμού του Π.Γ. θεσ/νίκης για την διάνοιξη της 
οδού Αγησιλάου - περιοχή Τροχιοδρομικών (Τέρμα Χαριλάου), ανερχο- 
μένην στο συνολικό ποσό του ενός εκατομμυρίου εννιακοσίων πενήντα 
τριών χιλιάδων (1.953.000) δραχμών, σύμφωνα με το υπ’ αριθμ. 17/ 
6.10.1992 γραμμάτιο συστάσεως του παραπάνω Ταμείου, αποδοτέα 
στους κατά νόμον αναγνωρισθησομένους δικαιούχους. 

Η παρούσα να δημοσιευθεί στην Εφημερίδα της Κυβερνήσεως. 
Θεσσαλονίκη, 7 Οκτωβρίου 1992 
Ο Καταθέτης 
ΓΕΩΡΓΙΟΣ ΓΚΕΚΑΣ 

(Αρ. διπλ. ταμ. Δημ. Ταμ. Αθην. 2228536/92) 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


